OzLabs/hebrew-wiki-articles huggingface dataset:
כסמוזאורים

איור של שני פרטי [[פנטצרטופס.]]
פסלון של טריצרטופס, מאת Sideshow Collectibles]]
כסמוזאורים (שם מדעי: Chasmosaurinae) היא תת-משפחה של דינוזאורים ממשפחת הצרטופסיים, אשר התקיימה בקרטיקון העליון מלפני 78 עד 66 מיליון שנה, עד הכחדת הקרטיקון הגדולה.

בני תת-משפחה זו היו מעט גדולים מהצנטרוזאורים, כשהמינים הגדולים ביותר הם הטריצרטופס והאאוצרטופס, באורך מרבי של ומשקל של 8–12 טונות, ואחריהם הטורוזאורוס והפנטצרטופס, עם ראשים באורך 2.6–3 מטר - כולם היו גדולים מפיל אפריקני. שאר המינים היו ברובם בגודל של קרנף ומספר מינים קטנים יותר, בגודל של תאו.

הם היו בעלי עטרה ארוכה, גדולה וגבוהה, לרוב מלבנית בצורתה. את שוליה לא עיטרו זיזים גבוהים אלא בליטות משולשיות קטנות, שנקראות epoccipitals או epiossifications. כמעט בכל העטרות (למעט בטריצרטופס ובאאוטריצרטופס) היו שני "חלונות" גדולים בעצמות המרכיבות את העטרה ואלו כוסו בעור צבעוני. מטרת החלונות היה להקל את משקל העטרה, ששימשה גם לתצוגה וחיזור. 

הכסמוזאורים היו בעלי שלוש קרניים: שתי קרניים ארוכות מעל העיניים ("קרני גבות") ואחת קצרה מעל האף. במספר מינים קטנים, כגון כסמוזאורוס ווגצרטופס, קרני הגבה היו קצרות מאוד.

ברוב המינים, הגולגולת הייתה ארוכה והחרטום היה מוארך ופחות עמוק ביחס לזה של הצנטרוזאורים. 

המאובנים שלהם נמצאו ברחבי ארצות הברית וקנדה והם היו נפוצים ביותר בסוף הקרטיקון העליון, בגילאי הקמפן והמאסטריכט, ועד הכחדת קרטיקון-פלאוגן שאירעה 66 מיליון שנה לפני זמננו. הם היו אוכלי צמחייה קרקעית שאותה תלשו עם מקוריהם הקשיחים. חלקם חיו בעדרים גדולים שעזרו להם להתמודד עם טורפים כמו טירנוזאוריים.

==מיון==
**סוג אגוחצרטופס (Agujaceratops)
**סוג אנכיצרטופס (Anchiceratops)
**סוג אריינוצרטופס (Arrhinoceratops)
**סוג בראבוצרטופס (Bravoceratops)
**סוג כסמוזאורוס (Chasmosaurus)
**סוג קואווילצרטופס (Coahuilaceratops)
**סוג אאוצרטופס (Eoceratops)?
**סוג ג'ודיצרטופס (Judiceratops)
**סוג קוסמוצרטופס (Kosmoceratops)
**סוג מרקוריצרטופס (Mercuriceratops)
**סוג מוג'וצרטופס (Mojoceratops)
**סוג פנטצרטופס (Pentaceratops)
**סוג פוליונקס (Polyonax)?
**סוג ספיקליפיוס (Spiclypeus)
**סוג יוטצרטופס (Utahceratops)
**סוג וגצרטופס (Vagaceratops)
*שבט טריצרטופסיני (Triceratopsini)
**סוג אגתאומס (Agathaumas)?
**סוג אאוטריצרטופס (Eotriceratops)
**סוג נדוצרטופס (Nedoceratops)?
**סוג אוג'וצרטופס (Ojoceratops)?
**סוג רגאליצרטופס (Regaliceratops)
**סוג טטנקצרטופס (Tatankaceratops)?
**סוג טיטאנוצרטופס (Titanoceratops)
**סוג טורוזאורוס (Torosaurus)
**סוג טריצרטופס (Triceratops)
בעבר שויכו לפה גם הסוגים המוטלים בספק: צרטופס ופוליונקס.

== ראו גם ==
* צרטופסיים
* צנטרוזאורים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1915
קטגוריה:טקסונים שתוארו בידי לורנס לם
*
הפרויקט הלאומי לקהילה האתיופית בישראל

הפרויקט הלאומי לקהילה האתיופית בישראל (ENP) הוא חברה לתועלת הציבור, אשר מטרתה לחזק את הקהילה האתיופית בישראל ולהפעיל מאמצים ישירים ומשאבים למען מתן הזדמנויות חינוך לרבות תשומת לב מיוחדת לקשרי הורים-ילדים ונוער, חיזוק שיתוף הפעולה בין ההורים לבתי הספר, שילוב מלא וחינוך לערכים. בנוסף, יצירת הזדמנויות להמשך בנייה וחיזוק הקהילה על ידי פיתוח ועידוד מנהיגות, אחריות ועבודה התנדבותית, וכן לעודד תכנון ויזמה לביצוע כל מיזם או תוכנית שתתרום לפיתוח הקהילה האתיופית בישראל ולרווחתה.

== רקע ==
בישראל חיים כיום כ-151,800 יוצאי אתיופיה, ומתוכם כ-32,137 ילדים ובני נוער, אולם 35 שנה לאחר גל העלייה הראשון במבצע משה, האוכלוסייה האתיופית עדיין לא השתלבה באופן מלא בחברה הישראלית, ואף סובלת מצורות שונות של אפליה. כמו כן, ההכנסה הממוצעת של יוצאי אתיופיה נמוכה משמעותית מההכנסה הממוצעת של משפחה ישראלית, ובנוסף, גם בתחום החינוך קיים הבדל משמעותי. תלמידי כיתות ה' יוצאי אתיופיה קיבלו את הציון הנמוך ביותר בבחינת המיצ"ב שנערכה ב-2011, עם כ-20 נקודות פחות בעברית, מתמטיקה ואנגלית. יוצאי אתיופיה מהווים את האחוז הנמוך ביותר מבחינת הזכאות לבגרות ביחס למספר התלמידים: 66.2% מהתלמידים ילידי אתיופיה היו זכאים לבגרות ב-2018, לעומת 80.2% אצל התלמידים ילידי ישראל.

על בסיס החלטת ממשלת ישראל ובסיוע של הקהילות היהודיות ברחבי העולם ופעילי בני הקהילה בארץ הוקם בשנת 2004 הפרויקט הלאומי לקהילה האתיופית בישראל, אשר מטרתו להביא לשילוב מלא ומוצלח של עולי אתיופיה בחברה הישראלית.

== פעילות הפרויקט ==
הפרויקט הוקם במטרה לשלב את יוצאי אתיופיה בכל מערכות החיים והחברה בישראל. בעלי התפקידים הם מקור להזדהות ומשמשים דוגמה אישית לבני הנוער ולמבוגרים בני הקהילה.

על פי החלטת הממשלה הוחלט כי הפרויקט הלאומי ימקד את מאמציו בבני הנוער בגילאים 13–18. הוא פועל במסגרת התוכנית "SPACE" – (School Performance and Community Empowerment).

הפרויקט עוסק בתחומים אלו:
* חינוך – תוכנית SPACE School Performance and Community Empowerment), מענה מלא לאחר שעות הפעילות הרשמיות, כולל תגבורים, חשיפה לאקדמיה, מנהיגות צעירה, שיפור הישגים לימודיים ומצוינות.
* העצמה אישית ומנהיגות נוער.
* פרויקט תיאו"ד (תיעוד יהדות אתיופיה ודרכם לארץ ישראל).
* תוכנית ‘Bridges’ - תוכנית אנגלית מדוברת לתלמידי שכבת ט'.

הפרויקט הלאומי הפעיל בעבר 27 מרכזי נוער ברמה הארצית ביישובים כמו גם בשכונות. בשלוש השנים האחרונות קהל היעד של הפרויקט הלאומי לקהילה האתיופית בישראל הוא 80% בני הקהילה האתיופית ו-20% שאינם מבני הקהילה בכל התוכניות.

==קישורים חיצוניים==
* 
* 

==הערות שוליים==

קטגוריה:ארגוני חינוך בישראל
קטגוריה:ישראל: חברות לתועלת הציבור
קטגוריה:יהדות אתיופיה בישראל
קטגוריה:ישראל: חברות שהוקמו ב-2004
יראן גראפמן

יֶראן גראפמן (בשוודית: Göran Graffman; 1 בפברואר 1931, גטבורג – 18 בנובמבר 2014, סטוקהולם) היה שחקן ומפיק שוודי.

==ביוגרפיה==
גראפמן נולד בגטבורג למשפחת שופט מקומי. בשנות ה-50 של המאה ה-20 הוא התחיל לשחק בתיאטרון העירוני ובשנת 1967 עבר לתיאטרון המלכותי בסטוקהולם. בתחילת שנות ה-70 הוא התחיל בהפקת סרטים.

ב-1973 הוא הפיק סדרה "Den vita stenen" ("האבן הלבנה"), המבוססת על ספר ילדים שוודי ובו אשתו מוניקה נורקוויסט שיחקה תפקיד מרכזי.

הוא המשיך בהפקה ובימוי סרטים וסדרות טלוויזיה עד לעשור הראשון של המאה ה-21.

לגראפמן נולדו שלושה ילדים שעוסקים גם הם בתחום תיאטרון וקולנוע.

הוא נפטר ב-18 בנובמבר 2014.

==קישורים חיצוניים==

קטגוריה:קצרמר קולנוע

קטגוריה:שחקני קולנוע וטלוויזיה שוודים
קטגוריה:במאים שוודים
קטגוריה:מפיקי קולנוע שוודים
קטגוריה:שוודים שנולדו ב-1931
קטגוריה:שוודים שנפטרו ב-2014
וולוו F85

וולוו F85, וולוו F84, וולוו F86 (בשוודית: Volvo F84/F85/F86 ) הן שלוש סדרות משאיות בינוניות / כבדות מתוצרת וולוו משאיות בבעלות יצרנית הרכב השוודית וולוו אשר יוצרו בין השנים 1965–1979 בשוודיה.

יוצרו 56,000 יחידות.

==סדרות==
* "F84", יוצרה בין השנים 1965–1976.
* "F85", יוצרה בין השנים 1965–1976.
* "F85S", יוצרה בין השנים 1977–1978.
* "F86", יוצרה בין השנים 1965–1979.

==תצורות דגמי וולוו F84, וולוו F85, וולוו F86==

* משאית בינונית.
* מכלית (משאית).
* משאית סמי-טריילר.
* כבאית.

===סוגי מנועים===
* מנוע דיזל.
* מנוע טורבו-דיזל.

== תמונות ==
<gallery mode="packed" heights="120">
קובץ:DSC 3783 (19157112645).jpg | "וולוו F85"
קובץ:1974 Volvo ex Fire truck.JPG | "וולוו F85", שנת 1974 – כבאית
קובץ:1974 Volvo F86.JPG | "וולוו F86", שנת 1974 – הגורר ממשאית סמי-טריילר
קובץ:1968 Volvo F86 4x2 Prime Mover, front left.jpg | "וולוו F86", שנת 1973 – הגורר ממשאית סמי-טריילר
קובץ:Volvo F86-34 S (1971), Dutch licence registration BE-66-95 pic.JPG | "וולוו F86", דגם "34 S" שנת 1971 – הגורר ממשאית סמי-טריילר
קובץ:InsideF86.jpg | "וולוו F86" – מבט לתא הנהג ולוח מחוונים
</gallery>

==ראו גם==
* וולוו
* וולוו LV4
* וולוו שארפנוז
* וולוו סדרה LV60
* וולוו סדרה LV66
* וולוו סדרה LV76
* וולוו סדרה LV81
* וולוו סנאבה

== קישורים חיצוניים ==

* 
* 
* 

== הערות שוליים ==

סדרה F85
קטגוריה:משאיות
קטגוריה:משאית מכלית
קטגוריה:כבאיות
קטגוריה:כלי רכב שהושקו ב-1965
קטגוריה:כלי רכב שוודיים
יהואקאוצרטופס

יהואקאוצרטופס (שם מדעי: Yehuecauhceratops) הוא סוג של דינוזאור ממשפחת הצרטופסיים אשר חי באמריקה הצפונית במהלך הקמפן שבקרטיקון העליון לפני 72 מיליון שנה. משמעות שמו היא: "פרצוף מקורנן עתיק", המורכב מהמילה "yehuecauh" שבנאוואטל פירושה: "עתיק" ומהסיומת היוונית: "ceratops" - "פרצוף מקורנן" - סיומת הניתנת לכל בני משפחת הצרטופסיים.

דינוזאור זה התגלה ליד הכפר "La Salada" שבקואווילה, מקסיקו, בערך 23 ק"מ מהפארק הלאומי ביג בנד, וייתכן שנמצאו שרידים שלו גם בטקסס. התצורות כללו 2 ממצאים שכנראה היו קטנים יחסית והשלדים שלהם היו מקוטעים. הדינוזאור סווג לראשונה ב-2017 בידי החוקר ריברה סילבה .

הממצאים החלקיים היו שייכים לפרטים צעירים באורך של 3 מטר בלבד, מאחר שהחוליות שלו החלו להתאחות יחד. במראהו הוא היה דומה מעט לאווצרטופס או לסטירקוזאורוס והיה בעל קרניים קצרות מעל אפו, עטרה קטנה ועצמות רגליים ארוכות וחזקות.

דינוזאור זה חי בנוף של ביצות מלח או מישור הצפה לחופי הים הפנימי המערבי, בו שוטטו יחדיו עדרי הדרוזאוריים כמו הקריטוזאורוס, פכיצפלוזאוריים ודינוזאורים נוספים. נמצאו באזור גם תניני ענק כמו הדיינוסוכוס וגם צרטופסים נוספים כמו האגוחצרטופס והקואווילצרטופס.

==קישורים חיצוניים==

קטגוריה:בעלי חיים שתוארו ב-2017
קטגוריה:צנטרוזאורים
קטגוריה:מקסיקו: מאובנים
קטגוריה:מאובני טקסונים שתוארו ב-2017
קטגוריה:טקסונים שתוארו בידי צוות פלאונטולוגים
קטגוריה:טקסונים שתוארו בידי הקטור א. ריברה-סילבה
Racket

Racket (בעברית: ראָקֵט) היא שפת תכנות, שמבוססת על ניב Scheme של Lisp.

שפת Racket נוצרה בתור פלטפורמה לתכנון ומימוש שפות תכנות.<ref name="manifesto"></ref> בנוסף לשפת הבסיס Racket, המונח Racket מתייחס גם למשפחת שפות התכנות שנוצרו בRacket <ref></ref>וסט הכלים שתומך בפיתוח Racket ובפיתוח בעזרת Racket.<ref></ref> משתמשים בRacket גם עבור תסרוט (Scripting), לימוד מדעי המחשב ומחקר.

פלטפורמת Racket מספקת מימוש של שפת Racket (כולל מערכת זמן ריצה, ספריות ומהדר JIT) יחד עם סביבת הפיתוח המשולבת DrRacket שנכתבה ב-Racket .Racket משמש, לתוכנית ProgramByDesign, שמטרתה להפוך את מדעי המחשב ל״חלק חיוני מתוכנית הלימודים לאמנויות ליברליות״.<ref name="teachscheme"></ref><ref></ref>

שפת Racket הבסיסית ידועה עבור מערכת המאקרו הנרחבת שלה המאפשרת ליצור שפות מוטמעותו שפות לתחום ספציפי, מבני שפה כמו מחלקות או מודולים, וניבים נפרדים של Racket עם סמנטיקה שונה.

הפצת הפלטפורמה היא תוכנה חופשית וקוד פתוח המופצת תחת הרישיון הציבורי הכללי המוקטן של גנו (LGPL).<ref name="racket-lgpl-license"></ref> תוספים וחבילות שנכתבו על ידי הקהילה מועלים לפעמים למערכת ניהול החבילות של Racket.

== דוגמאות קוד ==
להלן תוכנית שלום עולם טריוויאלית: <syntaxhighlight lang="racket">
#lang racket
"Hello, World!"
</syntaxhighlight>

הרצת תוכנית זו מפיקה את הפלט:
<div style="direction: ltr;">
<code>Hello, World!</code>
</div>

להלן תוכנית קצת פחות טריוויאלית:
התוצאה של תוכנית זו, כפי שמוצג ב- DrRacket
<syntaxhighlight lang="racket">
#lang racket
(require 2htdp/image)

(let sierpinski ([n 8])
 (if (zero? n)
 (triangle 2 'solid 'red)
 (let ([t (sierpinski (- n 1))])
 (freeze (above t (beside t t))))))
</syntaxhighlight> תוכנית זו, שנלקחה מאתר Racket, מציירת משולש שרפינסקי, מקונן לעומק 8.

בעזרת ההנחיה <code>lang#</code> ניתן לכתוב קוד בניבים שונים של Racket. להלן דוגמה לתוכנית המחשבת עצרת ב-Typed Racket, ניב בעל טיפוסיות סטטית של Racket: <syntaxhighlight lang="racket">
#lang typed/racket

(: fact (Integer -> Integer))
(define (fact n)
 (if (zero? n) 1 (* n (fact (- n 1)))))
</syntaxhighlight>

== לקריאה נוספת ==
* Felleisen et al., 2013. [https://web.archive.org/web/20181007224915/http://realmofracket.com/ Realm of Racket]. No Starch Press.
* Felleisen et al., 2003. How to Design Programs. MIT Press.

== קישורים חיצוניים ==
* 

==הערות שוליים==

קטגוריה:שפות תכנות
קטגוריה:שפות תכנות פונקציונליות
קטגוריה:ניבי Lisp
קטגוריה:פיתוח תוכנה
התפייסות

"התפייסות" הוא שיר ילדים מאת המשוררת והסופרת שלומית כהן-אסיף. השיר התפרסם לראשונה בשנת 1982 בספר "אחרי שלבשתי פיג'מה" עם איוריה של אורה איתן, בהוצאת שוקן לילדים. השיר פורסם גם בספר "נשיקה בכיס ועוד נשיקה: דברים למי שאוהבים" עם איוריה של הילה חבקין בהוצאת הקיבוץ המאוחד, 2017.

== מבנה השיר ותכניו ==
השיר בנוי מבית אחד. בשיר ישנן שורות ארוכות ושורות קצרות.

השיר מתאר את מצוקתו של הדובר בגלל הריב שנוצר בינו לבין חברו. הדובר רוצה להתפייס אך אינו יודע איך לעשות זאת. הוא מתלבט ומהסס, הוא נבוך ולחוץ אך יודע כי הוא רוצה להתפייס. מצד אחד בולט רצונו העז של הדובר בשיר להתפייס אך מצד שני, בכל ניסיונותיו (האם לטלפן, האם לכתוב מכתב, מתהלך בחדר) מורגשת הססנות. השורות הארוכות בשיר מבטאות את הרצון של הדובר להתפייס והשורות הקצרות מבטאות הססנות, בושה, לחץ והתלבטות.<ref></ref>

== שימושים חינוכיים ==
השיר נלמד במערכת החינוך היסודית והגיל הרך, בנושא חברות, סכסוך בין חברים, התפייסות ובקשת סליחה. נושאים אלה משותפים לרוב הילדים ומעסיקים אותם בחיי היום יום.

== ביצועים ==
השיר זכה למספר ביצועים, המוכר ביותר הוא של הזמר אריק איינשטיין, בלחנו של יוני רכטר. השיר הופיע באלבום שירי ילדים של אריק איינשטיין ויוני רכטר - "הייתי פעם ילד", בשנת 1989. ביצוע אחר של השיר הוא של השחקן רמי ברוך.

== קישורים חיצוניים ==
* [https://shironet.mako.co.il/artist?type=lyrics&lang=1&prfid=970&wrkid=1291 מילות השיר התפייסות] באתר שירונט
*[https://www.youtube.com/watch?v=RESTWZqnBNM האזנה לשיר בביצועו של רמי ברוך]
* [http://ha-pinkas.co.il/אני-ילדה-לשעבר-שניזונה-מן-הגעגוע-שלה-ר/ "אני ילדה לשעבר שניזונה מן הגעגוע שלה" – ריאיון עם שלומית כהן-אסיף] בכתב עת מקוון לספרות ותרבות לילדים הפנקס
* [https://www.nli.org.il/he/items/NNL_MUSIC_AL990036665110205171/NLI לדף השיר] באתר הספרייה הלאומית

מערכי שיעור על בסיס השיר

*[https://chaverut.wordpress.com/מערך-שיעור-התפייסות/ מערך שיעור לגיל הרך בנושא חברות]
*[http://www.levladaat.org/lesson/1050 מערך שיעור, חינוך לשוני - התפייסות, אתר לב לדעת]
*[https://school.kotar.cet.ac.il/KotarApp/Viewer.aspx?nBookID=101001090#99.1744.8.fitwidth פעילויות למורה לשיר התפייסות - באתר "כותר" של המרכז לטכנולוגיה חינוכית (לבעלי מנויים)]

== הערות שוליים ==

קטגוריה:שירי ילדים
קטגוריה:שירי 1982
קטגוריה:שירים בעברית
קטגוריה:שירי אריק איינשטיין
פט וייט

רוברט "פט" וייט (באנגלית: Robert "Pat" White) הוא קצין בדימוס בדרגת לוטננט גנרל. בתפקידו האחרון שירת כמפקד הקורפוס השלישי של צבא ארצות הברית.

==ביוגרפיה==
וייט סיים ב-1986 תואר ראשון בהיסטוריה בקולג' קלרמונט מק'קנה והתגייס לצבא כקצין שריון. במהלך שירותו הוצב במזרח התיכון, באירופה ובדרום אסיה. הוא השתתף במלחמת עיראק, מלחמת אפגניסטן ובמבצע נחישות טבועה.

בתחילת שירותו הצבאי שימש מפקד מחלקה ברגימנט המשורין ה-77 וברגימנט המשורין ה-33 בפורט לואיס. הוא סיים קורס מתקדם של קציני שריון וארטילריה וב-1991 מונה למפקד פלוגה ברגימנט ה-32 של הדיוויזיה המשוריינת הראשונה ולאחר מכן עוזר למפקד הדיוויזיה. ב-1993 מונה למפקד פלוגה ברגימנט החי"ר הרביעי המוצב בגרמניה. ב-1998 מונה לקצין מבצעים בגדוד השני של הרגימנט המשורין ה-70 ובתפקידו הבא שימש קצין מטה בפיקוד הכוחות המשותף.

במלחמת עיראק פיקד על הגדוד השני ברגימנט המשורין ה-37 ושימש קצין מטה בדיוויזיה המשוריינת הראשונה. ביוני 2007 מונה למפקד החטיבה השנייה בדיוויזיה שתחת פיקודו הוצבה בעיראק. ביולי 2009 מונה לסגן מפקד פיקוד האימונים וההדרכה של צבא ארצות הברית. ביוני 2011 מונה לסגן מפקד מרכז הלוחמה המשולב בפורט לוונוורת'. ביוני 2012 מונה לסגן מפקד הדיוויזיה השלישית, בתקופת שירותו הוצבה הדיוויזיה באפגניסטן והוא שימש סגן מפקד אזור דרום של כוח נאט"ו. באוגוסט 2013 מונה לראש תא התיאום לפקיסטן ואפגניסטן באגף התכנון של המטות המשולבים.

בספטמבר 2015 מונה לסגן לענייני מבצעים, תכנון ואימונים בפיקוד כוחות צבא ארצות הברית. ב-2016 מונה למפקד הדיוויזיה המשוריינת הראשונה, תחת פיקודו הוצבה הדיוויזיה בעיראק והוא שימש כמפקד הכוח המשותף היבשתי בלחימה נגד דאעש. בתפקידו הבא שימש קצין אג"ם של פיקוד אירופה. ביוני 2019 קודם לדרגת לוטננט גנרל ומונה למפקד הקורפוס השלישי, בספטמבר 2019 מונה למפקד כוח משימה משותף משולב - מבצע נחישות טבועה. כיהן בתפקיד עד פרישתו באוקטובר 2022.

וייט בעל תואר שני בניהול מאוניברסיטת מרכז מישיגן ותואר שני בלימודי אסטרטגיה ממכללת המלחמה של הצבא. נשוי לאמה ואב לשלושה.

==קישורים חיצוניים==

* [https://docs.house.gov/meetings/AS/AS03/20151203/104185/HHRG-114-AS03-Bio-WhiteR-20151203.pdf ביוגרפיה]

קטגוריה:אמריקאים שנולדו ב-1963
קטגוריה:גנרלים בצבא ארצות הברית
קטגוריה:מעוטרי כוכב הארד
קטגוריה:מפקדי הקורפוס השלישי בצבא ארצות הברית
קטגוריה:מפקדי הדיוויזיה המשוריינת הראשונה (ארצות הברית)
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:אנשי הכוחות המזוינים של ארצות הברית במלחמת אפגניסטן
קריטנדנצרטופס

קריטנדנצרטופס (שם מדעי: Crittendenceratops) הוא סוג של דינוזאור ממשפחת הצרטופסיים אשר חי בקרטיקון העליון מלפני 73 מיליון שנה באמריקה הצפונית.

דינוזאור זה התגלה בתצורות פורט קריטנדן שבאריזונה ומהם קיבל את שמו המדעי ("הפרצוף המקורנן של קריטנדן"). סוג זה הכיל מין אחד - Crittendenceratops krzyzanowskii, אשר תואר בשנת 2018 בידי סבסטיאן דלמן. זהו הדינוזאור הראשון שתואר מאותם תצורות.

דינוזאור זה הגיע לאורך של 3–4 מטרים והיה בעל דמיון לנסוטוצרטופס ולאווצרטופס. היה לו ראש ענקי עם מקור רחב ומוגבה, דומה למקור של תוכי שאיתם פיצח מזון קשה. בניגוד לרוב בני תת-משפחת הצנטרוזאורים הוא הכיל קרניים ארוכות על המצח שפנו מטה בסלסול. בניגוד לרוב הצנטרוזאורים הוא היה חסר קרן על החוטם, בדומה לפכירינוזאורוס. העיניים היו קטנות והגולגולת קצרה עם עטרה קטנה מעוטרת בזיזים קטנים.

כיום משייכים אותו לשבט Nasutoceratopsini בתת-משפחת הצנטרוזאורים, לצידם של הנסוטוצרטופס, האווצרטופס והיהואקאוצרטופס.

== קישורים חיצוניים ==

* [https://www.ynet.co.il/articles/0,7340,L-5429437,00.html הדינוזאור עם הקרניים שחי לפני 73 מיליון שנה] באתר ynet

קטגוריה:צנטרוזאורים
הגשר (סדרת טלוויזיה, 2019)

הגשר (באנגלית: The Rook) היא מיני-סדרת טלוויזיה אמריקאית של רשת השידור "Starz", ששודרה מ-30 ביוני 2019 עד ל-18 באוגוסט 2019.<ref name="US premiere"></ref>

==תקציר העלילה==
מיפאנווי תומאס (אמה גרינוול) מתעוררת במבנה בגשר המילניום שבלונדון. היא רואה מסביבה גופות, אך לא זוכרת כיצד הגיעה לשם. במהלך הסדרה מתברר לה שהיא סוכנת מיוחדת בעלת כוחות על-טבעיים בשירות חשאי בריטי בשם "Checquy".

==הפקה==
ביולי 2017 הוזמנה הסדרה על ידי רשת השידור האמריקאית "Starz".<ref></ref> סטפני מאייר הייתה המפיקה הראשונה של הסדרה, אך היא עזבה בתחילת הצילומים בשל חילוקי דעות מקצועיים.<ref></ref> הסדרה עלתה בארצות הברית ב-30 ביוני 2019,<ref name="TFC"></ref> וב-1 ביולי בבריטניה.<ref name="UK premiere"></ref>

==שחקנים==
* אמה גרינוול - מיפאנווי תומאס.
* ג'ואלי ריצ'רדסון - לינדה פארייר, מלך ה-"Checquy".
* ג'ון פלטשר - טדי ואלכס גסטאלט, שניים מארבע הגופות שחולקות נפש אחת.
* רונאן ראפטרי - רוברט גסטאלט.
* קתרין סטדמן - אליזה גסטאלט.
* אדריאן לסטר - קונרד גרנטצ'סטר, מלכת ה-"Checquy".
* אוליביה מאן - מוניקה ריד, סוכנת של ה-"BVA", סוכנות-אחות אמריקאית של ה-"Checquy".

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות דרמה אמריקאיות
קטגוריה:תוכניות טלוויזיה שמתרחשות בלונדון
קטגוריה:ליונסגייט: סדרות טלוויזיה
אקואלומורפה

מינים שונים במחלקה Nemertodermatida
אקואלומורפה (שם מדעי: Acoelomorpha) היא תת-מערכה של בעלי חיים חסרי חוליות הכוללת כ-400 מינים. האקואלומורפיים חיים בעיקר בים, אך שני מינים חיים גם במים מליחים. המינים בתת-מערכה זו הם חסרי מערכת עיכול ומכאן נובע שמם.

==מאפיינים==
האקואלומורפיים דומים מאוד לתולעים שטוחות, אך בעלי אנטומיה פשוטה יותר: הם חסרי מערכות מחזור הדם ומערכת הנשימה וכן חסרי מערכת השתן, חלל כללי, מעיים, פי הטבעת ומערכת העיכול. הם צפים במים ומהווים חלק מן הפלנקטון. האקואלומורפיים שוחים גם בקרבת אצות במים רדודים עד לעומק של 200 מטרים. חלק מהמינים הם טפילים של מספר מיני אלמוגים.

==סיסטמטיקה==
===מיון===
האקואלומורפיים בעבר תוארו כתת-מערכה של תולעים שטוחות, אך בשנת 2004 הם הוכרו כתת-מערכה של Xenacoelomorpha.

תת-מערכה זו מחולקת לשתי קבוצות ובהן שתים עשרה משפחות וכ-400 מינים.
*סדרה אקוולה (Acoela)
**משפחה אנטרופפותיים (Entroposthiidae)
**משפחה טורידידה (Tahridae)
**משפחה דקולזיים (Dakhidae)
**משפחה איזוקטרים (Isodiametridae)
**משפחה אוטודיתיים (Otocelidae)
**משפחה הליונזיים (Hallangiidae)
**משפחה הופסטתיים (Hofsteniidae)
**משפחה Diopisthoporidae
**משפחה Proporidae
**משפחה Convolutidae
*מחלקה נמטואוידיסיים (Nemertodermatida)
**משפחה נמטואוידיסיים (Nemertodermatida)
**משפחה אסקופריים (Escoparia)

== קישורים חיצוניים ==

קטגוריה:מערכות של בעלי חיים
קטגוריה:חסרי חוליות
קטגוריה:בילטריה
קטגוריה:בעלי חיים שתוארו ב-1985
מאפיית הצבי

מאפיית הצבי היא מאפייה ישראלית, הגדולה ביותר בבני ברק.

חלות של מאפיית הצבי]]

==היסטוריה==
מאפיית הצבי נוסדה בשנת 1935 בעיר מאקו שבהונגריה, על ידי יהודה כהן. לאחר שעלה לישראל בתחילת שנות החמישים, פתח מאפייה בקריית ויז'ניץ בבני ברק, שאפתה לחמים וחלות.

בראשית שנות השישים פרצה שריפת ענק שכילתה את כל תכולת המאפייה. כהן בנה אותה מחדש.

המאפייה הייתה הראשונה בארץ שייבאה מכשור מודרני למאפייה, כשעד אז נעשה הכול באופן ידני.

בשנות התשעים, לאחר פטירתו נסגרה המאפייה, ובנו צבי פתח אותה שוב בשם "מאפיית הצבי" על שמו ברחוב השומר בבני ברק.

במקום נמכרים חלות ולחמניות, סלטים ומעדנים, פוקאצ'ה, בורקס, עוגיות ומאפים חלביים, עוגות שמרים, עוגות קרם, עוגות לאירועים וימי הולדת, מאפים ללא סוכר, קמח מלא, קמח סובין וקמח שיפון.

"מאפית הצבי" מייצרת גם חלות בצורות ייחודיות ובגדלים שונים, לשמחות ולאירועים ועוד.

למאפייה 10 סניפים בבני ברק, וסניף ברמת גן בשילוב בית קפה.

"מאפיית הצבי" עומדת תחת הכשרות של הכשר הרב לנדא.

==קישורים חיצוניים==
*

==הערות שוליים==

הצבי
קטגוריה:בני ברק: חברות
קטגוריה:מאפיות כשרות
ענת בגר

ענת בגר (נולדה ב-2 בפברואר 1961) היא ציירת ופסלת ישראלית.

== ביוגרפיה ==
ענת בגר נולדה לאב קדר ולאם מורה, במושב דור, שבו התנסתה בחימר וצבע ובהשראת יצירתם של הוריה.

אחר שירותה הצבאי למדה קדרות מאביה אביק לווסון, שהיה מראשוני הקדרים בישראל, ועבדה איתו בסטודיו במשך מספר שנים, במקביל למדה שנה במדרשה למורים לאמנות ברמת השרון ולאחר מכן נסעה ללמוד אמנות בThe Fine Art Museum School אשר בבוסטון. היא למדה תולדות האמנות באונברסיטת תל אביב ואצל הציירים יאן ראוכוורגר, אלימה, יאיר גרבוז, מוטי מזרחי, איציק לבנה ורפי מינץ ופיסול באבן אצל ג'וק -משה שק.

ב-1992 חזרה לישראל אחרי שהות של 3 שנים.

ב־1995 הקימה בגר סטודיו במושב דור, בו היא יוצרת בחומרים מגוונים - בדים, נייר, עץ, חימר וכן הלאה.

ענת בגר היא אשתו של המוזיקאי אלברט בגר ואמא ל־3 בנים, ביניהם המעבד והמפיק המוזיקלי סתיו בגר.

== תערוכות ==

== מלגות ==
* קרן שרת - קרן תרבות אמריקה - ישראל.

== קישורים חיצוניים ==
* 

* עדית נאמן, [https://issuu.com/mikabergershamis/docs/_______1_ להוסיף לחיים גם צבע, גם טקסטורה]
* דורון בראונשטיין "[https://chaitarbut.wordpress.com/2019/11/29/ענת-בגר-העשייה-האמנותית-היומיומית-היא/ העשייה האמנותית היומיומית היא צורך קיומי בשבילי."]
* שיר מלר-ימגוצ’י, [http://www.gfn.co.il/inner.asp?page=23&item=1169 חוף הכרמל: גרה בכחול עמוק]
* נירית שפאץ. [https://blinker.co.il/שרון/זכרון-יעקב/עם-כל-האמונה-והתפילה/198144/ עם כל האמנות והתפילה]. מגזין בלינקר.

קטגוריה:ציירות ישראליות
קטגוריה:ציירים ישראלים
קטגוריה:פסלות ישראליות
קטגוריה:פסלים ישראלים
קטגוריה:בוגרי כפר הנוער כפר גלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:דור (מושב): אישים
קטגוריה:ישראליות שנולדו ב-1961
קטגוריה:ישראלים שנולדו ב-1961
שפתון טווסי

שפתון טווסי (שם מדעי: Symphodus tinca) הוא מין של דג ממשפחת השפתוניים החי בטבע במזרח האוקיינוס האטלנטי לרבות בים התיכון והים השחור.

שפתון טווסי קרוב למיני הסוג להבי אך יותר גדול ומגיע לאורך 35 סנטימטרים ובעל צבעים מגוונים וכתם שחור מתחת לסנפיר הגב.

שפתון טווסי ניזון בעיקר מפלנקטון וחסרי חוליות כמו חסילונים.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:שפתוניים
קטגוריה:דגי הים התיכון
קטגוריה:דגי הים השחור
קטגוריה:בעלי חיים שתוארו ב-1758
אדוארד דרינקר קופ

אדוארד דרינקר קופ (באנגלית: Edward Drinker Cope; 28 ביולי 1840 – 12 באפריל 1897) היה פלאונטולוג וצייד מאובנים וכן איכתיולוג והרפטולוג אמריקאי. נודע בזכות תגליותיו וממצאיו המדעיים, בהם גילוי 56 מינים של דינוזאורים.

== ביוגרפיה ==
קופ נולד בפילדלפיה, בירת פנסילבניה ב-1840 לאלברט וחנה קופ, משפחה קווייקרים. הוא התעניין במדע מגיל צעיר ואת עבודתו הראשונה במדעים הגיש בגיל 19.

למד אנטומיה באוניברסיטת פנסילבניה והחל לכתוב חיבורים על עופות ועל זוחלים ב-1861.

לאחר סיום הלימודים ובמשך מלחמת האזרחים האמריקנית בין 1863–1864 טייל ברחבי אירופה במוזיאונים שונים ונפגש עם אישים חשובים מדעיים, ביניהם גם עם מי שיהיה יריבו – עותניאל צ'ארלס מארש באוניברסיטת ברלין ב-1863. מארש היה אז בעל שני תארים, לעומת קופ שלא למד באופן מסודר, אך הגיש מעל 37 עבודות במדעים, לעומת 2 בלבד למארש.

הוא חזר לפילדלפיה ב-1864 והפך לחוקר שהסתובב בעולם והחל לחפור מאובנים בכל רחבי ארצות הברית, בעיקר בצפונה ובמערבה, וגילה שלל מאובנים חדשים למדע להם נתן שמות מדעיים.

באוגוסט 1878 חזר לאירופה, לאחר שקיבל הצעה להתמנות לאגודת החברה הבריטית למדע בדבלין ושם הסתובב ברחבי אנגליה וצרפת ונפגש עם אישים חשובים. הוא גם רכש אוסף של מאובנים מארגנטינה אך את הארגזים שלהם לא פתח מעולם.

החל משנות ה-60 של המאה ה-19 ולאחר שחזר לארצות הברית, החלה יריבות בינו לבין צ'ארלס מארש, אשר כונתה מלחמת העצמות . למרות היחסים הטובים ששררו לפני כן מארש החל לזלזל בקופ ובתגליותיו. הדבר הגיע לפיצוץ עם מציאה של שרידי האלאסמוזאורוס – פלסיוזאור גדול שקופ הניח את הראש באזור הקצר יותר. מארש הוכיח אותו בכך שהדביק את הראש על הזנב והפך את ההחלטה, כך שהראש יהיה מאחורי צוואר ארוך ודק ולא קצר ורחב.

שני החוקרים היו תחרותיים ביותר, וניהלו מרוץ על גילוי מאובנים וזיהוי מינים חדשים. במהלך המרוץ גילו ותיעדו יותר מ-130 מינים חדשים של דינוזאורים. מבחינה כמותית, מארש ניצח במרוץ: הוא גילה 80 מינים חדשים לעומת 56 שגילה קופ.

לקראת סוף חייו הוא הפסיד את רוב ממונו ואף את ממצאיו ומאובניו, עקב עסקים כושלים בכרייה, שאותם ניצל כדי להשיג מאובנים שלא נמצאו.

הוא נפטר לאחר מחלה דלקתית ב-1897.

==תגליות ומורשת==
קופ פרסם במשך חייו מעל 1,400 מאמרים מדעיים שונים. הוא גילה בסך הכל 56 מיני דינוזאורים חדשים במהלך מלחמות העצמות ומעל 1,000 מיני חולייתנים פרהיסטוריים שונים. בנוסף הוא גילה מעל 300 מיני דגים, בהיותו איכתיולוג. כמו כן גילה מספר זוחלים, בעיקר לטאות ונחשים.

בנוסף הוא הציג תאוריה המציעה גידול בגודל גופם של יונקים בהתאם לנסיבות חייהם, לאורך הזמן האבולוציוני (זאת אף על פי שקופ התנגד לאבולוציה ותמך בלאמארקיזם כתחליף). התאוריה נקראה על שמו – חוק קופ .

== קישורים חיצוניים ==

* [https://www.mentalfloss.com/article/60125/edward-drinker-cope-and-story-paleontologists-wandering-skull אדוארד דרינקר קופ באתר mentalfloss] 
* 
* 
* 

קטגוריה:פלאונטולוגים אמריקאים
קטגוריה:טקסונומים מתארי שמות
קטגוריה:אמריקאים שנולדו ב-1840
קטגוריה:אמריקאים שנפטרו ב-1897
לוק לונגלי

לוסיין ג'יימס "לוק" לונגלי (באנגלית: Lucien James "Luc" Longley; נולד ב-19 בינואר 1969) הוא כדורסלן עבר אוסטרלי, אשר שיחק בליגת ה-NBA בין השנים 1991–2001. בעונת הפך לשחקן האוסטרלי הראשון בתולדות ה-NBA, ובעונת היה האוסטרלי הראשון אשר זוכה באליפות ה-NBA, כשזכה באליפות כשחקן שיקגו בולס. ממוצעיו הכוללים ב-10 עונותיו ב-NBA הם 7.2 נקודות, 4.9 ריבאונדים, 1.5 אסיסטים ו-1.0 חסימות למשחק.

בין השנים 1988–2000 שיחק עבור נבחרת אוסטרליה בכדורסל. בשנת 2006 הוצג ב"היכל התהילה של הכדורסל באוסטרליה", ובשנת 2009 הוצג גם ב"היכל התהילה של הספורט באוסטרליה".

==קריירת מכללות==
לונגלי נולד במלבורן שבאוסטרליה, ובשנת 1987 עבר לארצות הברית לקראת לימודיו באוניברסיטת ניו מקסיקו. בין השנים 1987–1991 שיחק בקבוצת הכדורסל של האוניברסיטה, ובעונת 1990/1991 הוביל אותה להשתתפות בטורניר אליפות המכללות, לראשונה מאז 1978. באותה עונה רשם ממוצעים של 19.1 נקודות, 9.2 ריבאונדים, 3.6 אסיסטים ו-3.2 חסימות למשחק.

==קריירה מקצועית==
בדראפט ה-NBA{{כ}} 1991 נלקח לונגלי בבחירה השביעית, על ידי מינסוטה טימברוולבס. בשתי עונותיו הראשונות במינסוטה קלע 5.0 נקודות בממוצע למשחק כשחקן ספסל, בעוד קבוצתו רשמה מאזן כולל של 34 ניצחונות ו-130 הפסדים (20.7%).

בפברואר 1994, לאחר כשתי עונות וחצי במינסוטה, הועבר בטרייד לשיקגו בולס בתמורה לסטייסי קינג. בעונות – זכה עם שיקגו ב-3 אליפויות NBA רצופות, תחת המאמן פיל ג'קסון. לאורך התקופה שימש כשחקן חמישייה קבוע, לצד מייקל ג'ורדן, סקוטי פיפן, דניס רודמן ורון הרפר, ובכל שלוש העונות היה הקלעי הרביעי של הקבוצה (אחרי ג'ורדן, פיפן וטוני קוקוץ') עם ממוצע של 9.9 נקודות למשחק.

בקיץ 1998, בעקבות פרישתם של ג'ורדן וג'קסון ועזיבתם של פיפן ורודמן, עזב גם לונגלי את הבולס כשחתם על חוזה בפיניקס סאנס. בשתי עונותיו בפיניקס שימש כסנטר הפותח, ורשם ממוצעים של 7.1 נקודות ו-4.9 ריבאונדים למשחק. לקראת עונת נשלח לניו יורק ניקס כחלק מטרייד בין 4 קבוצות, במסגרתו הועברו לניקס חמישה שחקנים נוספים (ביניהם ורנון מקסוול וגלן רייס) ו-4 בחירות דראפט עתידיות. בעונתו היחידה בקבוצה שותף ב-25 משחקים בלבד בשל פציעה בקרסולו הימני, ובסיום העונה פרש ממשחק, בגיל 32.

==נבחרת אוסטרליה==
בין השנים 1988–2000 היה לונגלי חבר בנבחרת אוסטרליה, והשתתף עמה באולימפיאדת סיאול (1988), באליפות העולם 1990, באולימפיאדת ברצלונה (1992) ובאולימפיאדת סידני (2000). באולימפיאדות סיאול וסידני העפילה אוסטרליה לשלב חצי הגמר, אף בשתי הפעמים הפסידה וסיימה במקום הרביעי. בשלושת טורנירי האולימפיאדות בהן השתתף העמיד ממוצעים של 7.3 נקודות ו-4.0 ריבאונדים למשחק.

מאז שנת 2013 משמש לונגלי כעוזר מאמן בנבחרת אוסטרליה.

==קישורים חיצוניים==

==הערות שוליים==

קטגוריה:כדורסלנים אוסטרלים
קטגוריה:כדורסלני אוניברסיטת ניו מקסיקו
קטגוריה:בחירות דראפט של מינסוטה טימברוולבס
קטגוריה:כדורסלני מינסוטה טימברוולבס
קטגוריה:כדורסלני שיקגו בולס
קטגוריה:כדורסלני פיניקס סאנס
קטגוריה:כדורסלני ניו יורק ניקס
קטגוריה:כדורסלני נבחרת אוסטרליה
קטגוריה:כדורסלנים באולימפיאדת סיאול (1988)
קטגוריה:כדורסלנים באולימפיאדת ברצלונה (1992)
קטגוריה:כדורסלנים באולימפיאדת סידני (2000)
קטגוריה:מסדר אוסטרליה: חברים
קטגוריה:אוסטרלים שנולדו ב-1969
מרקו יליימהאריטרה

מרקו יליימהאריטרה (בצרפתית: Marco Ilaimaharitra; נולד ב-26 ביולי 1995) הוא כדורגלן מלגשי, המשחק בעמדת הקשר האחורי בשרלרואה.

==קריירת מועדונים==
יליימהאריטרה נולד במילוז ושיחק בקבוצות כדורגל מקומיות, עד שבגיל 13 הצטרף לאקדמיה של סושו. ב-14 בדצמבר 2013 ערך את הופעת הבכורה שלו בקבוצה הבוגרת בהפסד 0–1 נגד ניס. בעונת הפך לחלק חשוב מסגל הקבוצה. ב-17 באוקטובר 2014, הבקיע את שער הבכורה שלו בקבוצה בניצחון 1–4 נגד שאטורו.

ב-17 ביולי 2017, חתם בשרלרואה מליגת העל הבלגית.

==קריירה בינלאומית==
יליימהאריטרה נולד בצרפת, אך הוא בעל מוצא מלגשי וראוניוני ולכן היה יכול לייצג את שלוש הנבחרות. בצעירותו, שיחק בנבחרת הנוער של צרפת.

ב-11 בנובמבר 2017 ערך את הופעת הבכורה שלו בנבחרת מדגסקר במשחק נגד . ב-27 ביוני 2019, יליימהאריטרה כבש את שער הבכורה שלו בנבחרת בניצחון 0–1 נגד במסגרת גביע אפריקה לאומות 2019, שהיה גם הניצחון הראשון אי פעם של הנבחרת במסגרת זו.

==קישורים חיצוניים==

קטגוריה:כדורגלנים צרפתים
קטגוריה:כדורגלנים מלגשים
קטגוריה:קשרי כדורגל צרפתים
קטגוריה:קשרי כדורגל מלגשים
קטגוריה:כדורגלני סושו
קטגוריה:כדורגלני שרלרואה
קטגוריה:כדורגלני נבחרת מדגסקר
קטגוריה:כדורגלני גביע אפריקה לאומות 2019
קטגוריה:ספורטאים צרפתים בבלגיה
קטגוריה:צרפתים שנולדו ב-1995
קטגוריה:מלגשים שנולדו ב-1995
מריאטה חרושלה

מריאטה חרושלה (ביוונית: Μαριέττα Χρουσαλά; נולדה ב-11 במרץ 1983) היא דוגמנית ומנחת טלוויזיה יווניה.

==ביוגרפיה==
חרושלה נולדה בכפר ביוון לזוג מורים, ב-1985 עברה עם משפחתה לאתונה.

ב-2001 החלה את לימודיה בחוג לתקשורת של אוניברסיטת אתונה, לאחר סיום התואר היא המשיכה ללמוד באוניברסיטה אחרת.

היא נבחרה למיס יוון לשנת 2003.

בתחרות מיס תבל 2003 עלתה לשלב ה-15 של חצי הגמר.

בתחרות מיס אירופה 2003 גם עלתה לשלב חצי הגמר.

מ-2002 החלה לפעול כחלק מצוות המתנדבים עבור אולימפיאדת אתונה שנערכה ב-2004, לאחר זכייתה בתואר היופי היא קודמה למעמד של אחד הידוענים הלוקחים חלק באירועים האולימפיים.

ב-2005 הנחתה את משחק הטלוויזיה "Poly tin Kyriaki".

מ-2006 ועד 2009 הייתה המנחה הראשית של תוכנית הרכילות "I Ellada Pezei".

ב-2011 השתתפה בעונה השנייה של התוכנית "רוקדים עם כוכבים" בגרסתה היוונית .

ב-2011 גם הוציאה ביחד עם אמה ספר בישול הנקרא "מאמא לבת".

היא משמשת כשגרירה של חברת הקוסמטיקה "Seventeen".

ב-2010 נישאה לליאו פטיפסס, איש עסקים העוסק בתחום הספנות.<ref></ref>

==קישורים חיצוניים==

*[https://web.archive.org/web/20191203150953/https://agencia.gr/marietta-chrousala/ מריאטה חרושלה] בסוכנות דוגמנות

==הערות שוליים==

קטגוריה:דוגמניות יווניות
קטגוריה:זוכות בתחרויות יופי
קטגוריה:משתתפות בתחרות מיס תבל 2003
קטגוריה:משתתפות בתחרות מיס אירופה
קטגוריה:מנחות טלוויזיה
קטגוריה:מתחרי רוקדים עם כוכבים
קטגוריה:מנחי טלוויזיה יוונים
קטגוריה:בוגרות אוניברסיטת אתונה
קטגוריה:בוגרי אוניברסיטת אתונה
קטגוריה:יווניות שנולדו ב-1983
קטגוריה:יוונים שנולדו ב-1983
The Business

The Business (בעברית: "העסק") הייתה להקת פאנק רוק (בסגנון ) מדרום לונדון. הלהקה פעלה משנת 1979 עד דצמבר 2016, אז נפטר הסולן מיקי פיץ ממחלת הלימפומה.

בשנת 2019 שבו להופיע חברי הלהקה, בצירוף זמרי פאנק רוק מלהקות אחרות.

==היסטוריה==
הלהקה הוקמה בשנת 1979 ברובע לואישהאם , דרום לונדון, על ידי מיקי פיץ וחבריו מבית הספר. לאחר מספר חזרות בפני חברים הם הקליטו את שירם הראשון "Out in the Cold" שהופיע בתקליט אוסף. בתחילת 1981 הופיעו עם להקת The 4-Skins ומיד הפכו לחלק מרכזי בסצנת הפאנק רוק הבריטית. בין השאר השתתפו במספר מופעי רוק נגד גזענות.

בנובמבר 1981 הלהקה הוציאה סינגל ראשון, "הארי מיי", שהצליח במצעדי האינדי הבריטיים. לאחר מכן עזבו חלק מחברי הלהקה והוחלפו באחרים. בשנת 1982 הוציאה מיני-אלבום בשם "Smash the Discos" ולאחר סיבוב הופעות הם הקליטו את אלבום הבכורה שלהם, שהיה אמור להיקרא "Loud, Proud, and Punk" אך הוא נגנז עקב חילוקי דעות עם חברת התקליטים. הלהקה הקליטה אותו מחדש והוא יצא לאור בחברת תקליטים אחרת תחת השם "Suburban Rebels" במאי 1983. אחריו הלהקה התפרקה לזמן קצר, וחבריה השתתפו בלהקות אחרות, אך שבו והתאחדו בשנת 1984.

בשנות השמונים ראו אור מספר אלבומים של הלהקה, בהם תקליט בשם "Loud, Proud, and Punk" ששווק כתקליט בהופעה חיה אך למעשה היה תקליט אולפן שנוספו לו הקלטות של קהל. בשנת 1985 יצא האלבום "Drinking and Driving", שם שעורר מחלוקת בקרב עיתונאים שהאשימו את הלהקה בעידוד נהיגה בשכרות, אף כי שם האלבום היה פארודי.

הלהקה המשיכה להקליט ולהופיע בבריטניה ובמדינות אירופאיות בשנות התשעים והאלפיים. בשנת 1992 השתתפו במופע צדקה לזכרו של בובי מור. הלהקה הופיעה לראשונה בארצות הברית בשנת 1994. בין השאר הופיעו בישראל בשנת 2000.

בשנת 2001 ראה אור אלבום האולפן האחרון של הלהקה "No Mercy For You" בו נכלל הלהיט "אנגליה 5 – גרמניה 1" (המבוסס על משחק במוקדמות מונדיאל 2002 - אירופה) , שהפך להמנון כדורגל, וכן הופיע בפסקול הסרט הקומי יורוטריפ.

בשנות האלפיים חלה הפוגה בפעילות הלהקה עקב בעיות אלכוהוליזם של מיקי פיץ. לאחר שנגמל מאלכוהול בשנת 2006 התאחדה הלהקה והקליטה מספר שירים, בהם גרסת כיסוי לשיר "Mean Girl" של להקת סטטוס קוו בה השתתף מיטץ' האריס, הגיטריסט של נפאלם דת'. ההרכב המחודש הופיע ברחבי העולם, בין השאר בצ'ילה בשנת 2008, ולאחר מכן באוסטרליה, ניו זילנד, ברזיל, קוריאה הדרומית, סינגפור, תאילנד, ומספר סיבובי הופעות בארצות הברית ויפן.

במאי 2015 אובחן מיקי פיץ כחולה בלימפומה, אך הוא נמנע מלהפיץ זאת ובחר לסיים סיבוב הופעות נרחב באירופה כמתוכנן.

המופע האחרון של הלהקה היה באוקטובר 2015 בבדלונה, ספרד. לאחר סיום סיבוב ההופעות עבר פיץ טיפולים ברדיותרפיה. הוא נפטר ב-1 בדצמבר 2016, בגיל 60.

==מופע מחווה==
מופע המחווה ללהקת The Business ב[[תיאטרון תמונע בתל אביב, ינואר 2020]]
באפריל 2019 הוקם הרכב מחווה ללהקת הביזנס, בו משתתפים חלק מחברי הלהקה המקורית יחד עם זמרי פאנק רוק מלהקות כמו The Last Resort או Stomper 98. הלהקה מופיעה בפסטיבלי פאנק רוק ומנציחה במופעיה את זכרו של מיקי פיץ. הרכב זה הופיע בישראל ב-16 בינואר 2020.

==דיסקוגרפיה==
* Suburban Rebels (1983)
* Saturday's Heroes (1985)
* Welcome To The Real World (1988)
* Keep The Faith (1994)
* The Truth, The Whole Truth And Nothing But The Truth (1997)
* No Mercy For You (2001)

בנוסף לתקליטי אולפן, הלהקה הקליטה אלבומים בהופעה והשתתפה באלבומי אוסף רבים.

==קישורים חיצוניים==

* 

* 

קטגוריה:להקות בריטיות
קטגוריה:להקות פאנק (Punk)
ים בוהול

ים בוהול הוא ים שולי של האוקיינוס השקט, השוכן בחלקה הדרומי של מדינת הפיליפינים ומהווה בה ים פנימי. הוא קרוי על שמו של האי בוהול השוכן לחופו.

רוחבו של ים בוהול הוא כ-270 קילומטר ממערב למזרח. הוא תחום על ידי האיים הבאים:
* מצפון-מזרח - לייטה
* מצפון - בוהול
* מצפון מערב - סבו ונגרוס
* מדרום - מינדנאו

חמישה מצרי ים מקשרים את ים בוהול לימים שסביבו:
*מצר סוריגאו ממזרח (בין האיים מינדנאו ולייטה), המוביל אל מפרץ לייטה וים הפיליפינים
* מצר בוהול ותעלת קניגאו (ממערב וממזרח לאי בוהול, בהתאמה) מצפון, המובילים אל ים קמוטס 
* מצר טניון מצפון מערב (בין האיים סבו ונגרוס), המוביל אל ים ויסאיאן
* מצר בין האיים מינדנאו ונגרוס, המוביל מערבה אל ים סולו.

בתוך ים בוהול מצויים מספר איים. הגדולים שבהם הם סיקיהור (338 קילומטר רבוע) וקמיגין (238 קילומטר רבוע).

הערים המרכזיות השוכנות לחופי ים בוהול הן קגאיאן דה אורו, איליגן ובוטואן (במינדנאו), דומגטה (בנגרוס) וטגבילרן (בבוהול).

מימיו החמים של ים בוהול ועושר מיני בעלי החיים הימיים המצויים בו עושים אותו למוקד של פעילות צלילה לנופש ובצידה תעשיית תיירות התומכת בפעילות זו.

==קישורים חיצוניים==

* 

בוהול
בוהול
בוהול
סיקליופורה

סיקליופורה (שם מדעי: Cycliophora) היא מערכה של בעלי חיים חסרי חוליות פרימיטיביים מיקרוסקופיים מקבוצת הלופוטרוכוזואה, בה קיים רק סוג יחיד – Symbion ובו לפחות 2 מינים וייתכן שעוד מין נוסף. בעבר קרבו אותם לחיטחבים ולקבוצות דומות נוספות, אך החל מ-1995 הסוג שויך למערכה עצמאית, אחת האחרונות שקוטלגו.

משמעות השם של המערכה היא: "נושאות גלגל". למינים במערכה זו פה מעגלי הנושא ריסונים קטנים, והם מהראשונים שבבעלי החיים בעלי סימטריה דו-צדדית. הם קטנים ביותר, לא עולים על 0.5 ס"מ והם בעלי 3 צורות גלגולים בחייהם. יצורים אלה הם ימיים ונדיר לראותם. לרוב הם נמצאים ביחסי סימביוזה עם לובסטרים שונים כמו לובסטר אמריקאי.

==קישורים חיצוניים==

קטגוריה:בעלי חיים שתוארו ב-1995
קטגוריה:טקסונים שתוארו בידי ריינהרדט כריסטנסן
קטגוריה:מערכות של בעלי חיים
קטגוריה:לופוטרוכוזואה
מיס תבל 2003

[[אמליה וגה זוכת מיס תבל לשנת 2003]]
מיס תבל 2003, או מיס יוניברס 2003 (באנגלית: Miss Universe 2003), היא תחרות מיס תבל ה-52 במספר, התחרות נערכה בפנמה סיטי שבפנמה.

71 מתמודדות השתתפו בתחרות, בתחרות זו לראשונה מאז 1970 עלו חמש עשרה מתמודדות לחצי הגמר של התחרות, בשנים הקודמות עלו לצי הגמר עשירייה או שתים עשרה מתמודדות.

המנחים היו דייזי פואנטז ובילי בוש.

זוהי תחרות מיס תבל הראשונה ששודרה ב-NBC.

הנציגה הישראלית כמיס ישראל הייתה מלכת היופי לשנת 2003, סיוון קליין.

==תוצאות==
===מיקום===

{| class="wikitable"
|-
! תואר
! זוכה
|-
| מיס תבל 2003
|
* - אמליה וגה
|-
| סגנית ראשונה
|
* - מריאנגל רואיז
|-
| סגנית שנייה
|
* - סינדי נל
|-
| סגנית שלישית
|
* - סניה פפיץ'
|-
| סגנית רביעית
|
*
|-
| 10 המועמדות הסופיות
|
* - ג'יסליין פריירה
* - ליאן מארי ססיל
* - קתרינה סמרז'ובה
* -נדפווה אלפונס
* -פיי אליבוקוס
|-
| 15 המועמדות הסופיות
|
* - אנה סבסטיאו
* - מריאטה חרושלה
* - סטפני דה רוקס
* - קלאודיה אורטיז דה זבולוס
* -סוזי קסטיו
|}

==שופטים==
* רוברטו קוואלי
* דבורה קרתי דו

==קישורים חיצוניים==

* 
* 

קטגוריה:מיס תבל
קטגוריה:פנמה סיטי
קטגוריה:תחרויות יופי ב-2003
אילמר ריפאלו

אילמר ריפאלו (בשוודית: Ilmar Reepalu; נולד ב-11 באוקטובר 1943) הוא פוליטיקאי שוודי ממוצא אסטוני.

==ביוגרפיה==
ריפאלו נולד בלאנה שבאסטוניה, בעקבות כיבוש הכוחות הסובייטים באסטוניה ב-1944 ברחה משפחתו לשוודיה.

דרכו הפוליטית החלה ב-1958 שהחל להיות פעיל במפלגת הפועלים הסוציאל-דמוקרטית של שוודיה.

הוא שירת בחיל האוויר השוודי, לאחר מכן עבר לגטבורג שם סיים תואר בהנדסה אזרחית.

בין 1970–1973 עבד בחברת בנייה, ב-1973 הועסק על ידי עיריית מאלמה כמתכנן ערים.

ב-1995 החל לכהן כראש עיריית מאלמה.

במהלך כהונתו כראש עיר התפתחה מאלמה לעיר משגשגת עם תעשיית היי טק מפותחת.

ב-2010 נרשמה עלייה חדה בשיעור התקריו האנטישמיות במאלמה.

הוא הצהיר כי אינו מקבל את הציונות ובראיון עימו האשים את היהודים במאלמה על תמיכתם בישראל והביע ביקורת על התנהלות ישראל בעזה.

ב-2010 היה מועמד לפרס "World Mayor" המוענק לראשי ערים ברחבי העולם, מועמדותו לפרס ספגה ביקורת על ידי מרכז שמעון ויזנטל.

==קישורים חיצוניים==

* 

==הערות שוליים==

קטגוריה:ראשי עיריות בשוודיה
קטגוריה:מאלמה
קטגוריה:מהגרים לשוודיה
קטגוריה:שוודים ממוצא אסטוני
קטגוריה:שוודים שנולדו ב-1943
תל אל-ואויאת

תל אל-וַאוִיַּאת (שם עברי: תל וָוית) הוא אתר ארכאולוגי בדרום מערב בקעת בית נטופה שבגליל התחתון, כ-12 קילומטר מצפון לנצרת. שטח התל העגול כ-4 דונם וגובהו כ-3.75 מטר מעל סביבתו. המעיינות באזור זה נדירים ומקור המים לאתר זה בנחל קדום שחצה את הבקעה מצפון לתל. לאורך ההיסטריה היה האתר יישוב כפרי פרוז. בסוף תקופת הברונזה וראשית תקופת הברזל התקיים באתר יישוב כפרי ובו עדות לפעילות כלכלית וחברתית מורכבת. במאה ה-11 לפנה"ס הפך היישוב ליישוב דל ופשוט. את התופעה הזאת אפשר לקשור בהתנחלות שבטי ישראל.

==זיהוי==
האתר אינו זוהה בוודאות. במקרא מתוארת בקעת בית נטופה כחלק מנחלת שבט זבולון, שגבולה הצפוני מתואר בספר יהושע: "חנתן" מזוהה עם תל חנתון, בעוד שיוחנן אהרוני זיהה את "רמון" בכפר רומאנה. מאחר שלא נמצאו אתרים נוספים מהתקופה בבקעה, ניתן לזהות את נעה בתל אל-ואויאת כפי שהציע פליקס-מארי אבל. לעומת זאת ניתן גם לזהות את נעה עם חורבת רג'מה שלמרגלות ההר, בה גם התגלו שרידים מתקופת ההתנחלות.

==תולדות האתר==
שרידים בודדים של פעילות אנושית מהתקופה הכלכוליתית (4500-3300 לפנה"ס) ותקופת הברונזה הקדומה (3300-2000 לפנה"ס) נתגלו באתר.
===תקופת הברונזה התיכונה והמאוחרת===
שכבת היישוב העיקרית הקדומה ביותר באתר היא מתקופת הברונזה התיכונה IIב (בין 1750-1550 לפנה"ס) וכוללת בתוכה מספר שברי חרס כמו גם קבורה של ילדים. הקבורה נעשתה בתוך שני קנקנים. על הקנקן הראשון נמצא סימן חרות ובתוכו נמצאו כלי חרס ושלד של תינוק בן כחצי שנה. בקנקנן השני נמצאו עצמותיהם של ילדים בני שלוש וחמש יחד עם כמות של עצמות בעלי חיים, פכיות, ספל ועלי עשוי בזלת. מספר מצומצם של חרסים מתקופת הברונזה המאוחרת I (בין 1400–1550) נמצא סמוך לשרידי התקופה הקודמת, דבר המעיד אולי על הפסקה בהתיישבות באתר. בתקופת הברונזה II (בין 1400-1200 לפנה"ס) לעומת זאת נמצאה כמות אדירה של כלי חרס בהם כלים מקומיים וזרים. רוב הכלים המיובאים הגיעו מקפריסין. נמצאו גם כלים מיקניים ומינואים. המכלול הגדול של כלים מיובאים מעיד על שגשוגו של האתר באותה התקופה. מתחת למבנה מתקופה מאוחרת נמצאה רצפה מתקופה זו, ובה נמצא פסל חרס של אם וילדה. ייתכן כי המבנה למעשה נבנה בתקופת הברונזה אך לא ניתן לדעת בוודאות על פי תוצאות החפירות.

===תקופת הברזל===
בסוף המאה ה-13 לפנה"ס התקיים באתר יישוב של חקלאים שהוא המשך ישיר של היישוב בסוף תקופת הברונזה. במכלול ביישוב מראה על פעילות כלכלית וחברתית מורכבת. ממנו נחשפו שני מבנים. המבנה הראשון הוא מבנה מגורים גדול יחסית בעל שני חדרים אשר התקיים עד המאה ה-12 לפנה"ס. במבנה נתגלו פרט לכלי חרס גם אבני רחיים ועליים עשויים בזלת וגיר, כמו גם מחטים ומרצעים עשויים מעצם. המבנה השני נמצא כ-10 מטרים מדרום מזרח למבנה הראשון ולו מספר חדרים. למבנה זה היה שימוש פולחני ככל הנראה. במבנה זה התגלו מספר פריטים כולל טאבון, ראש חנית, תבנית ליציקת תכשיטים העשוי מסטיאטיט, פסל של האלה הכנענית עשתרת וחתיכה של עלה מזהב. מהמאה ה-11 לפנה"ס התקיים באתר יישוב דל וארעי באתר. את התופעה של המעבר מיישוב מורכב ליישוב דל אפשר לקשור בתהנחלות שבטי ישראל באזור כמתואר במקרא.

==לקריאה נוספת==
*בת' אלפרט נכאי, "ואויאת, תל אל-", מתוך; מתוך; אפרים שטרן, האנציקלופדיה החדשה לחפירות ארכאולוגיות בארץ ישראל, החברה לחקירת ארץ-ישראל ועתיקותיה, משרד הביטחון – ההוצאה לאור, כרך 2, עמ. 468-469

קטגוריה:אתרים ארכאולוגיים
קטגוריה:הגליל התחתון: אתרים ארכאולוגיים
הטור של גואנגשי

הטור של גואנגשי (שם מלא: GREE-Tour of Guangxi) הוא מרוץ אופניים בקטעים שמתקיים בגואנגשי. המרוץ הוא אחד ממרוצי הוורלד טור החדשים שקיימים, מכיוון שהוא קיים רק מ-2017. המנצח הראשון במרוץ הוא טים ולנס. המהדורה האחרונה של המרוץ התקיימה ב-2019. בשנים 2020, 2021 ו-2022 לא התקיים המרוץ בשל מגפת הקורונה ברפובליקה העממית של סין.
== מנצחים ==
===כללי===
{|class="wikitable"
!שנה!!רוכב||קבוצה
|-
|2017|| טים ולנס||לוטו–סודאל
|-
|2018|| ג'אני מוסקון||קבוצת סקיי
|-
|2019||אנריק מאס||קוויק סטפ
|}

===נקודות===
{|class="wikitable"
!שנה!!רוכב||קבוצה
|-
|2017|| פרננדו גאבייריה||קוויק סטפ
|-
|2018|| פאביו יאקובסן||קוויק סטפ
|-
|2019|| פסקל אקרמן||בורה–הנסגרוהה
|}

===מלך ההר===
{|class="wikitable"
!שנה!!רוכב||קבוצה
|-
|2017|| דניאל אוס ||BMC
|-
|2018|| סילבן דילייר ||AG2R La Mondiale
|-
|2019|| תומאש מרצ'ינסקי ||לוטו–סודאל
|}

=== הרוכב הצעיר ===
{|class="wikitable"
!שנה!!רוכב||קבוצה
|-
|2017|| ז'וליאן אלאפיליפ||קוויק סטפ
|-
|2018|| ג'אני מוסקון||קבוצת סקיי
|-
|2019|| אנריק מאס||קוויק סטפ
|}

== מרוץ הנשים ==
יחד עם מרוץ הגברים הוקם גם מרוץ נשים. אך לעומת הגברים, מרוץ הנשים הוא מרוץ חד יומי.
===מנצחות===
{|class="wikitable"
!שנה!!רוכב||קבוצה
|-
|2017|| מריה ויטוריו ספרוטו||Bepink–Cogeas
|-
|2018|| ארלניס סיירה||קבוצת הנשים של אסטנה
|-
|2019|| קלואי הוסקינג||Alé–Cipollini
|}

== קישורים חיצוניים ==
* 

== הערות שוליים ==

קטגוריה:מרוצי וורלד טור
קטגוריה:מרוצי אופניים
קטגוריה:תחרויות ספורט ברפובליקה העממית של סין
קטגוריה:גואנגשי
אסף שלמון

אסף שלמון (נולד ב-20 באוגוסט 1975) הוא תסריטאי ועורך ישראלי, זוכה פרס האקדמיה לטלוויזיה.

==ביוגרפיה==
שלמון נולד וגדל בנתניה. בתחילת דרכו כתב לצמד אלי ומריאנו. ב-1990 השתתף כילד בקריאת כיוון. ב-2003 ביים וכתב לתוכנית הבידור "המופע המרכזי". ב-2007 התארח כהופעת אורח במסודרים.
שלמון משמש כותב ראשי בתוכנית ארץ נהדרת מאז תחילת שידורה, ונמנה עם אחד משלושת יוצרי התוכנית, ביחד עם מולי שגב ודוד ליפשיץ. כמו כן כתב עימם את התסריט לסרט זוהי סדום.

שלמון כתב בעבר תסריטים לתוכניות טלוויזיה רבות, ובהן: אמא'לה, קומי קומי, גור ואוח, החדש של עומרי גורדון ומסודרים.

ב-2023 הוא שיחק במי שמע על חווה ונאווה.

==קישורים חיצוניים==

*

קטגוריה:תסריטאי טלוויזיה ישראלים
קטגוריה:ארץ נהדרת: אישים
קטגוריה:זוכי פרס האקדמיה לטלוויזיה: תסריטאים
קטגוריה:ישראלים שנולדו ב-1975
חואן אוואריסטו

חואן אוואריסטו (בספרדית: Juan Evaristo; 20 ביוני 1902 – 8 במאי 1978) היה כדורגלן ארגנטינאי, ששיחק בעמדת הקשר אחורי.

==ביוגרפיה==

אוואריסטו שיחק בכמה קבוצות בארגנטינה בזמן שהכדורגל שם עדיין היה עניין חובבני. בשנת 1931 הצטרף לבוקה ג'וניורס ועזר להם לזכות בתואר המקצועי הראשון אי פעם בכדורגל הארגנטינאי. אוואריסטו עזב את בוקה בשנת 1932 ולאחר מכן שיחק עבור אינדפנדיינטה, שם פרש מקריירת משחק בשנת 1937. לאחר פרישתו הוא ואחיו הקטן, מריו אוואריסטו, שגם היה כדורגלן היו אחראים על אקדמיות הנוער של בוקה ג'וניורס במשך יותר משלושים שנה.

בנבחרת ארגנטינה ערך 26 הופעות וכבש 6 שערים בין השנים 1923–1930. במהלך חלק משנים אילו שיחק יחד עם אחיו מריו. אוואריסטו זכה עימה במדליית כסף אולימפית ובשתי גביעי קופה אמריקה בשנים 1927 ו-1929. במונדיאל 1930, המונדיאל הראשון בהיסטוריה שנערך באורוגוואי, סיים במקום השני לאחר הפסד 4–2 לאורוגוואי. אוואריסטו ואחיו מריו היו לצמד האחים הראשון לשחק בגמר המונדיאל.

==תארים==
;בוקה ג'וניורס
* אליפות ארגנטינה: 1931
;נבחרת ארגנטינה
* מדליית כסף אולימפית: 1929
* קופה אמריקה (2): 1927, 1929
* סגנית גביע העולם: 1930

==קישורים חיצוניים==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני בוקה ג'וניורס
קטגוריה:כדורגלני אינדפנדיינטה
קטגוריה:כדורגלני נבחרת ארגנטינה
קטגוריה:כדורגלני מונדיאל 1930
קטגוריה:זוכי מדליית כסף אולימפית מארגנטינה
קטגוריה:ארגנטינאים שנולדו ב-1902
קטגוריה:ארגנטינאים שנפטרו ב-1978
הר דנהאם (אנטארקטיקה)

הר דנהאם או הר דנהם (באנגלית: Mount Denham) הוא הר בחלק המזרחי של הרי טולה בארץ אנדרבי, שבאנטארקטיקה.

ההר ממוקם 2 קילומטרים צפונית-מערבית להר קייזר; ההר ממוקם 4 קילומטרים צפונית-מזרחית מהר ריידר.

== היסטוריה ==
=== גילוי ומיפוי ההר ===
ההר מופה בהתבסס על תצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1957.

=== מקור השם ===
שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של וו. מ. דנהאם (W.M. Denham), שהיה תצפיתן מזג האוויר בתחנת מוסון בשנת 1961.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:3730 הר סנהאם] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3521&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר דנהאם] באתר הגאזט האנטארקטי המשווה SCAR של ממשלת אוסטרליה
* [http://antarctica.discair.co.uk/map.php?map=main&id=6632016 תחזית מזג אוויר עדכנית ארוכת טווח עבור הר דנהאם]

== הערות שוליים ==

דנהאם
You Don't Know

"You Don't Know" (בעברית: "אתה לא יודע") הוא סינגל משנת 1961, שהקליטה הזמרת הלן שפירו. את השיר כתבו ג'ון שרדר ומייק הוקר, והוא יצא בחברת התקליטים קולומביה (EMI) בממלכה המאוחדת ב-29 ביוני 1961. "You Don't Know" העפיל לפסגת מצעד הסינגלים הבריטי ב-10 באוגוסט ושהה במקום הראשון במשך שלושה שבועות.<ref></ref><ref></ref> הסינגל נמכר ביותר ממיליון עותקים וזיכה את שפירו בתקליט זהב.<ref name="HS"></ref>

ביפן זכתה הגרסה של שפירו לפופולריות בשנת 1962. הזמרת מיקו הירוטה הקליטה גרסת כיסוי של השיר ביפנית. לפני כן ביצעה גרסת כיסוי של להיט נוסף של שפירו "Don't Treat Me Like a Child".<ref></ref>

== מיקומי שיא ==
{| class="wikitable sortable"
|מצעד (1961/1962)
! align="center" |מיקום שיא
|-
|מצעד הסינגלים הבריטי
| align="center" |1
|-
|מצעד הסינגלים האירי<ref></ref>
| align="center" |1
|-
|מצעד הסינגלים של ניו זילנד<ref></ref>
| align="center" |1
|-
|מצעד הסינגלים הנורווגי
| align="center" |3
|-
|מצעד הפזמונים הישראלי<ref></ref>
| align="center" |3
|-
|מצעד הסינגלים הדני<ref></ref>
| align="center" |3
|-
|מצעד הסינגלים היפני<ref></ref>
| align="center" |4
|-
|Ultratop (פלנדריה)<ref></ref>
| align="center" |4
|-
|Ultratop (ולוניה)<ref></ref>
| align="center" |5
|-
|מצעד הסינגלים הצרפתי<ref></ref>
| align="center" |6
|-
| align="left" |Dutch Muziek Express Top 30
| align="center" |15
|-
|}

==קישורים חיצוניים==

== הערות שוליים ==

קטגוריה:שירי 1961
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה גרפופון קומפני
השירות הפדרלי לפיקוח בתחום השימוש בטבע

[[מדים רשמיים של פקידה בשירות הפדרלי.]]
השירות הפדרלי לפיקוח בתחום השימוש בטבע (ברוסית: Федеральная служба по надзору в сфере природопользования, בראשי תיבות: Росприроднадзор) הוא גוף פדרלי של הרשות המבצעת ברוסיה, האחראית לפיקוח בתחום ניהול משאבי טבע ומהווה יחידת סמך במשרד למשאבי טבע ואיכות הסביבה של הפדרציה הרוסית. במסגרת תפקידו השירות אחראי לנהל את משימות ההגנה על הדגה, חיות הבר ובתי הגידול הטבעיים במדינה, לרבות אכיפת החוקים הפדרליים הקשורים להגנה על חיות הבר; הגנה על מינים בסכנת הכחדה; שיקום אזורי דיג משמעותיים מבחינה לאומית; שימור ושיקום בית גידול של חיות הבר.

הגוף בעל תחום שיפוט בכל מחוזות רוסיה ומפעיל סמכויות בקרה ופיקוח בתחום ניהול הסביבה וכן במסגרת יכולתו בתחום השמירה על הסביבה, הוא מטיל מגבלה על ההשפעה הטכנולוגית השלילית בתחום ניהול הפסולת (למעט פסולת רדיואקטיבית) על חברות ומפעלים ועורך אומדן של ההשפעה על הסביבה.<ref>[http://rpn.gov.ru/node/161 Правовая основа о Федеральной службе по надзору в сфере природопользования] </ref> הטיפול בפסולת רדיוקאטיבית הוא באחריות השירות הפדרלי לפיקוח אטומי, טכנולוגי ואקולוגי.
== מבנה ==
* ניהול עניינים ושירות ציבורי
* המחלקה למעקב גאולוגי ממלכתי, פיקוח בתחום אזורי טבע מוגנים במיוחד וציד
* המחלקה לפיקוח ממלכתי על איכות הסביבה
* בקרה וניהול אנליטי
* המחלקה למימון וכספים
* המחלקה למומחיות אקולוגית ומתן היתרים
* מחלקה משפטית
== ראשי הארגון ==
* סבטלנה רדיונובה (מאז 24 בדצמבר 2018)<ref></ref><ref></ref><ref></ref><ref></ref>
* אמירחאן אמירחאנוב (2018)
* ארטיום סידורוב (2015–2018)
* ולדימיר קירילוב (2008–2014)
* סרגיי סאי (2006–2008)

==ראו גם==
*שירות הדגה וחיות הבר של ארצות הברית

== קישורים חיצוניים ==

* 

==הערות שוליים==

קטגוריה:רוסיה: רשויות פיקוח
קטגוריה:אקולוגיה